*Proiect*

**H O T Ă R Î R E**

pentru aprobarea Raportului privind executarea Legii nr. 188 din 28 septembrie 2014 cu privire la unele măsuri referitor la procedura falimentului Societăţii pe Acţiuni “Termocom”

\* \* \*

**nr.\_\_\_ din \_\_\_\_\_\_\_\_\_\_\_\_\_\_ 2015**

În temeiul art. 6 din Legea nr. 188 din 28 septembrie 2014 cu privire la unele măsuri referitor la procedura falimentului Societăţii pe Acţiuni “Termocom”,

Guvernul **HOTĂRĂŞTE:**

Se aprobă şi se prezintă Parlamentului spre examinare Raportul privind executarea Legii nr. 188 din 28 septembrie 2014 cu privire la unele măsuri referitor la procedura falimentului Societăţii pe Acţiuni “Termocom”, conform anexei.

|  |  |
| --- | --- |
| **PRIM-MINISTRU** | **Chiril GABURICI** |
|  |  |
| **Contrasemnează:** |  |
| **Viceprim-ministru, ministrul economiei** | **Stephane Christophe Bride** |
| **Ministrul finanţelor** **Ministrul justiţiei** | **Anatol Arapu****Vladimir Grosu** |

Anexă la Hotărîrea Guvernului

nr.\_\_\_ din \_\_\_\_\_\_\_\_\_\_\_\_\_\_ 2015

**RAPORTUL**

**privind executarea Legii nr. 188 din 28 septembrie 2014 cu privire la unele măsuri referitor la procedura falimentului Societăţii pe Acţiuni “Termocom”**

Întru executarea prevederilor Legii nr.188 din 28.09.2014 „Cu privire la unele măsuri referitor la procedura falimentului Societăţii pe Acţiuni “Termocom” prin Hotărîrea Adunării Generale Extraordinare a Acţionarilor SA „CET-2” (Procesul-verbal nr. 24 din 17.11.2014) a fost aprobată încheierea tranzacţiei de proporţie - Contractul de vînzare-cumpărare a subansamblului funcţional al SA ”Termocom” în procedura falimentului între SA ”Termocom” în procedura falimentului (Vînzător) şi SA ”CET-2” (Cumpărător), precum şi proiectul Contractului de vînzare-cumpărare a subansamblului funcţional al SA ”Termocom” în procedura falimentului, şi valoarea de piaţă a bunurilor în sumă de 1 646 437 000 lei, la data de 31.08.2014, conform Raportului de evaluare a activelor utilizate în subansamblul funcţional al SA „Termocom” în procedura falimentului (Rezumat) nr. 359 din 27.10.2014, efectuat de către Agenţia de Evaluare Profesională „Vlasercom” SRL şi aprobat prin decizia Comitetului Creditorilor SA „Termocom” în procedura falimentului (Procesul-verbal nr. 16 din 28.10.2014).

La data de 21.11.2014 SA „CET-2” a semnat cu SA ”Termocom” în procedura falimentului Contractul de vînzare-cumpărare nr. 1 a subansamblului funcţional al SA ”Termocom” în procedura falimentului.

La 28.11.2014, prin Încheierea Curţii de Apel Chişinău (dosarul nr. 2c-194/12) a fost confirmat Contractul de vînzare-cumpărare nr. 1 a subansamblului funcţional al SA ”Termocom” în procedura falimentului între SA ”Termocom” în procedura falimentului şi SA ”CET-2”. Conform prevederilor pct. 11.1. din Contractul nominalizat, acesta a intrat în vigoare la data de 01.12.2014.

Astfel, începînd cu data de 01.12.2014, SA”CET-2” asigură furnizarea neîntreruptă a energiei termice consumatorilor.

În legătură cu încheierea Contractului de vînzare-cumpărare nr.1, precum şi cu succesiunea drepturilor şi obligaţiilor conform Legii, la SA ”CET-2” au apărut noi genuri de activităţi de bază aferente activităţii SA ”Termocom” în procedura falimentului. Conform prevederilor art. 18 al Legii cu privire la energia termică şi promovarea cogenerării nr. 92 din 29.05.2014, activităţile de producere, distribuţie şi furnizare a energiei termice în scopul comercializării acesteia sînt supuse licenţierii. Prin hotărîrea Adunării Generale Extraordinare a Acţionarilor (Procesul-verbal nr. 25 din 16.01.2015) au fost aprobate modificările şi completările respective la Statutul SA „Centrala Electrică cu Termoficare nr. 2” din Chişinău, care ulterior au fost înregistrate la Camera Înregistrării de Stat conform legislaţiei în vigoare.

Reieșind din prevederile art. 1 alin. (4) al Legii nr. 188 din 28.09.2014 şi p. 6.2. din Contract, preţul final de vînzare-cumpărare a subansamblului funcţional a fost determinat (actualizat) conform situaţiei la data încheierii Contractului (01.12.14) – în baza Raportului de evaluare, perfectat de către evaluatorul desemnat şi confirmat de către Comitetul creditorilor. Drept urmare, Comitetul Creditorilor SA „Termocom” în procedura falimentului (Procesul-verbal nr. 3 din 04.03.2015) a aprobat Raportul de evaluare nr. 464/TC, conform situaţiei la 01.12.2014, a activelor utilizate în subansamblul funcţional al SA „Termocom” în procedura falimentului, actualizat la data de 04.03.2015, efectuat de către Agenţia de Evaluare Profesională „Vlasercom” SRL, şi a fost confirmat preţul de vînzare-cumpărare a subansamblului funcțional al SA ”Termocom” în procedura falimentului cu situaţia la data de 01.12.2014, în mărime de 1 904 690 900 (un miliard nouă sute patru milioane şase sute nouăzeci mii nouă sute) lei.

Prețul de vînzare-cumpărare a subansamblului funcțional al SA ”Termocom” în procedura falimentului la situaţia din 01.12.2014, în mărime de 1 904 690 900 lei, stabilit prin Raportul de evaluare nr. 464/TC, actualizat la data de 04.03.2015 a fost aprobat prin hotărîrea Adunării Generale Extraordinare a Acţionarilor SA ”CET-2” (Procesul-verbal nr. 26 din 05.03.2015).

Prin Actul de predare-primire la data de 05.03.2015 al subansamblului funcţional, aprobat de către Adunarea Generală Extraordinară a Acţionarilor SA ”CET-2” (Procesul-verbal nr. 26 din 05.03.2015) - S.A.„Termocom” în procedura falimentului a predat, iar SA „Centrala Electrică cu Termoficare nr. 2” din Chișinău a primit, subansamblul funcţional, în componenţa indicată în pct. 3 al Contractului de vânzare-cumpărare nr. 1 din 21.11.2014.

Subansamblul funcţional al SA ,,Termocom” în procedura falimentului, în temeiul prevederilor pct. 6.2. al Contractului de vînzare-cumpărare nr. 1 din 21.11.2014, a fost recepţionat integral la valoarea de piaţă de 1 904 690 900 lei*,* în baza Raportului de evaluare nr. 464/TC actualizat, aprobat prin Decizia Comitetului Creditorilor, procesul-verbal nr. 3 din 04.03.2015, conform anexelor la contract.

Prin Actul nr. 1 din 05.03.2015 privind stingerea creanţei prin compensare, aprobat de către Adunarea Generală Extraordinară a Acţionarilor SA ”CET-2” (Procesul-verbal nr. 26 din 05.03.2015), conform pct. 6.5. al Contractului de vînzare-cumpărare nr. 1 din 21.11.2014, obligaţia de achitare, de către SA “CET-2”, a preţului de vînzare-cumpărare a subansamblului funcţional în sumă de 1 904 690 900 lei se stinge în întregime prin compensare. Prin urmare, creanţa Cumpărătorului SA ,,CET-2” faţă de SA „Termocom” în procedura falimentului, în calitate de creditor al masei, se reduce corespunzător sumei 1 904 690 900 lei.

Din activele preluate în baza contractului mijloacele băneşti constituie 425,4 mln. lei, ceea ce duce la un dificit financiar al întreprinderii, deoarece datoria faţă de SA „Moldovagaz” la situaţia din 31.03.2015 constituie 2 645 469 720,24 lei inclusiv datoria pentru gazul consumat pe trimestrul I 2015 constituie 944 045 955 lei.

Asfel, subansamblul funcţional este compus în cea mai mare parte din bunuri, prin intermediul cărora este asigurată furnizarea neîntreruptă a energiei termice către consumatori. În condiţiile date, avînd în vedere situaţia financiară complicată, SA „CET-2”, la moment, nu dispune de surse financiare pentru acoperirea totală a datoriilor faţă de SA „Moldovagaz”.

În temeiul prevederilor alin.(2) art.2 al Legii nr. 188  din  28.09.2014 și pct. 4.11. din Contract, din data de 01.12.2014 SA “CET -2” a devenit succesorul al drepturilor şi obligaţiilor SA „Termocom” în procedura falimentului, în calitate de “parte” pe toate Contractele de furnizare a energiei termice şi alte contracte incluse în Lista bunurilor, care intră în componenţa subansamblului funcţional. Concomitent, SA “CET -2” de comun acord cu SA „Termocom” în procedura falimentului a informat, în formă scrisă, părțile la contractele menționate despre faptul încheierii Contractului nr. 1 din 21.11.2014 și transmiterea drepturilor și obligațiilor prin succesiunea către SA “CET -2”.

Totodată, conform prevederilor alin. (5) art. 2 al Legii nr. 188  din  28.09.2014, pct. 3.1.3 și pct. 4.10 a Contractului nominalizat la data de 01.12.2014 SA „CET-2” a devenit succesor al drepturilor şi obligaţiilor angajatorului din Contractele individuale de muncă, precum și din oricare alte acte juridice în vigoare care confirmă raporturile de muncă, cu salariaţii SA „Termocom” în procedura falimentului.

Pentru gestionarea procesului de preluare a subansamblului funcţional al SA ”Termocom” în procedura falimentului, precum și a drepturilor şi obligaţiilor, a fost elaborată şi aprobată în decembrie 2014 o nouă Organigramă internă a statelor de personal ale SA „CET-2” cu includerea a două subdiviziuni noi a întreprinderii şi anume: subdiviziunea CET-1 şi subdiviziunea în baza subansamblului funcţional al SA ”Termocom” în procedura falimentului, cu denumirea „Termoservice”, cu menţinerea provizorie a statelor de personal atît ale CET-1 cît şi SA ”Termocom” în procedura falimentului. Dat fiind faptul că, reorganizarea nominalizată a fost finisată în perioada de vîrf a sezonului de încălzire, aceasta a fost unica decizie care a contribuit la petrecerea cu succes a sezonului rece și evitarea unor consecințe negative.

La 01.04.2015 a întrat în vigoare Organigramă nouă, iar actualmente se elaborează statele noi de personal.

Întru asigurarea îndeplinirii alin. (4) art. 2 din Lege nr.188 din 28.09.2014 „Cu privire la unele măsuri referitor la procedura falimentului Societăţii pe Acţiuni “Termocom”, SA”CET-2”, devenind succesor al dreptului de a solicita luarea în considerare a devierilor financiare generate de către SA „Termocom” în procedura falimentului pînă la data încheierii contractului, a determinat componența de corectare a veniturilor SA „Termocom” în anii de gestiune 2011-2014 (devieri financiare), rezultată din diferenţa dintre parametrii comparativ cu cei planificaţi la aprobarea tarifului şi cei efectivi înregistraţi în perioada precedentă de reglementare. Conform principiilor procedurale metodologice, SA”CET-2” a prezentat spre examinare autorităţii abilitate de aprobare a tarifelor - Agenţia Naţională pentru Reglementare în Energetică, proiectul de ajustare a tarifelor pentru anul 2015 în care s-a inclus şi devierile financiare (DVj) generate în perioada 2011-2014 de către SA „Termocom”, pentru a fi luate în consideraţie la calcularea și aprobarea noilor tarife.

În temeiul alin. (2) art. 4 din Lege, SA „CET-2” prin scrisoarea nr. 79/1582 din 09.04.2015 a intervenit către Agenţia Relaţii Funciare şi Cadastru cu solicitarea de a efectua transferul înregistrării în registrul bunurilor imobile a dreptului de proprietate asupra bunurilor imobile transmise în baza Contractului de vînzare-cumpărare nr. 1 din 21.11.2014, și în prezent, în acest sens se întreprind măsuri necesare în conformitate cu legislația în vigoare.

În baza prevederilor pct. 4.13 din Contract, după înregistrarea în Registrul bunurilor imobile la OCT mun. Chișinău de către SA „Termocom” în procedura falimentului și evaluarea de către un evaluator desemnat a bunurilor imobileб parte a subansamblului funcțional, care au fost transmise anterior Cumpărătorului cu dreptul de posesie, folosință și gestiune (Anexa nr. 7 la Contract), părțile vor semna un Acord adițional privind vînzarea-cumpărarea bunurilor imobile menționate, conform condițiilor stabilite în Contract.

Pentru 22.05.2015 este planificată Adunarea Generală Anuală a Acționarilor SA ”CET-2”, în cadrul căreia se planifică aprobarea chestiunii privind operarea modificărilor în statutul SA ”CET-2” pentru modificarea denumirii din SA ”CET nr.2” din Chișinău în SA ”Termoelectrica”.

În așa ordine de idei, poate fi constatat că, reforma instituțională a Sistemului de Alimentare Centralizată cu Energie Termică din mun. Chișinău în linii generale este finisată, iar prevederile Legii nr. 188 din 28.09.2014 „Cu privire la unele măsuri referitor la procedura falimentului Societăţii pe Acţiuni “Termocom” în mare parte au fost îndeplinite.